Հիմա դաժան իրականությունն այն է, որ կոռուպցիան սողոսկել է մեր նյութական ու հոգեւոր տիրույթները եւ ավերածություններ է գործում: Իսկ մենք մի կողմ քաշված՝ նայում ենք եւ «վայ-վիշ» անում: Այլեւս գաղտնիք չէ, թե ինչ է կատարվում հայրենի նախարարություններում ու գերատեսչություններում, էներգակիրների հայկական շուկայում, բոլոր մյուս ոլորտներում: Օրինակ՝ ԱԺ-ում լիքը գործարարներ կան, ինչը ինքնին կոռուպցիոն ռիսկեր պարունակող երեւույթ է: Օրերս աղաղակող մի փաստ հրապարակվեց: Ամեն տարի 150 միլիոն խորանարդ մետր գազի կորուստ ենք, իբր, ունենում, որի ծախսը, սակայն արտացոլվում է սակագնի մեջ, եւ մենք՝ սպառողներս ամսեամիս բարեխղճորեն վճարում ենք: Իսկ թե ում գրպաններն են հոսում հավելյալ միլիոնները, չենք էլ հետաքրքրվում կամ պահանջում: